Spoločný návrh NARIADENIE RADY, ktorým sa zrušuje nariadenie Rady (ES) č. 2488/2000 o zachovaní zmrazenia finančných prostriedkov v súvislosti s pánom Miloševičom a osobami s ním spojenými /* JOIN/2014/034 final - 2014/0271 (NLE) */





DÔVODOVÁ SPRÁVA 1. Podľa nariadenia Rady (ES) č. 2488/2000[1] sa musia zmraziť všetky finančné prostriedky a ďalšie finančné zdroje prechovávané mimo Federálnej republiky Juhoslávie, ktoré patria pánovi Miloševičovi a fyzickým osobám s ním spojeným, a takéto finančné prostriedky a zdroje nesmú byť sprístupnené osobám uvedeným v prílohe I k nariadeniu, pričom dané osoby z nich nesmú mať prospech ani nepriamo. 2. Rozhodnutím Rady [...] Rada zrušila svoju spoločnú pozíciu 2000/696/SZBP. Rada rozhodla, že nie je dôvod naďalej uplatňovať tieto reštriktívne opatrenia, keďže osoby uvedené v prílohe už nepredstavujú hrozbu pre konsolidáciu demokracie. 3. Vysoká predstaviteľka EÚ pre zahraničné veci a bezpečnostnú politiku a Komisia navrhujú s okamžitou účinnosťou zrušiť nariadenie Rady (ES) č. 2488/2000. 2014/0271 (NLE) Spoločný návrh NARIADENIE RADY, ktorým sa zrušuje nariadenie Rady (ES) č. 2488/2000 o zachovaní zmrazenia finančných prostriedkov v súvislosti s pánom Miloševičom a osobami s ním spojenými RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 215, so zreteľom na rozhodnutie Rady […][2], ktorým sa zrušuje spoločná pozícia 2000/696/SZBP o zachovaní zvláštnych reštriktívnych opatrení proti pánovi Miloševičovi a osobám s ním spojeným, so zreteľom na spoločný návrh vysokej predstaviteľky Únie pre zahraničné veci a bezpečnostnú politiku a Komisie, keďže: (1) Podľa nariadenia Rady (ES) č. 2488/2000[3] sa musia zmraziť všetky finančné prostriedky a ďalšie finančné zdroje prechovávané mimo Federálnej republiky Juhoslávie, ktoré patria pánovi Miloševičovi a fyzickým osobám s ním spojeným, a takéto finančné prostriedky a zdroje nesmú byť sprístupnené osobám uvedeným v prílohe I k nariadeniu, pričom dané osoby z nich nesmú mať prospech ani nepriamo. (2) Rozhodnutím Rady [...][4] Rada zrušila svoju spoločnú pozíciu 2000/696/SZBP[5]. Rada rozhodla, že nie je dôvod naďalej uplatňovať tieto reštriktívne opatrenia, keďže osoby uvedené v prílohe už nepredstavujú hrozbu pre konsolidáciu demokracie. (3) Preto je vhodné s okamžitou účinnosťou zrušiť nariadenie (ES) č. 2488/2000, PRIJALA TOTO NARIADENIE: Článok 1 Nariadenie (ES) č. 2488/2000 sa týmto zrušuje. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [1] Nariadenie Rady (ES) č. 2488/2000 z 10. novembra 2000 o zachovaní zmrazenia finančných prostriedkov v súvislosti s pánom Miloševičom a osobami s ním spojenými a ktorým sa zrušujú nariadenia (ES) č. 1294/1999 a č. 607/2000 a článok 2 nariadenia (ES) č. 926/98 (Ú. v. ES L 287, 14.11.2000, s. 19). [2] […] [3] Nariadenie Rady (ES) č. 2488/2000 z 10. novembra 2000 o zachovaní zmrazenia finančných prostriedkov v súvislosti s pánom Miloševičom a osobami s ním spojenými a ktorým sa zrušujú nariadenia (ES) č. 1294/1999 a č. 607/2000 a článok 2 nariadenia (ES) č. 926/98 (Ú. v. ES L 287, 14.11.2000, s. 19). [4] […] [5] Spoločná pozícia Rady 2000/696/SZBP z 10. novembra 2000 o zachovaní zvláštnych reštriktívnych opatrení proti pánovi Miloševičovi a osobám s ním spojeným (Ú. v. ES L 287, 14.11.2000, s. 1).